ddrg/super_eurlex huggingface dataset:
KOMMISSIONENS FORORDNING (EF) Nr. 1854/96 af 26. september 1996 om opstilling af en liste over referencemetoder til analyse og kvalitetsvurdering af mælk og mejeriprodukter henhørende under den fælles markedsordning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, artikel 7, stk. 5, artikel 8, stk. 4, artikel 9, stk. 3, artikel 10, stk. 3, artikel 11, stk. 3, artikel 12, stk. 3, artikel 13, stk. 3, artikel 16, stk. 1 og 4, og artikel 17, stk. 14, og

ud fra følgende betragtninger:

Artikel 2, stk. 1, i Kommissionens forordning (EF) nr. 2721/95 af 24. november 1995 om opstilling af regler for anvendelsen af reference- og rutinemetoder til analyse og kvalitetsvurdering af mælk og mejeriprodukter henhørende under den fælles markedsordning (3) fastsætter, at der hvert år skal opstilles en liste over de referencemetoder, som finder anvendelse for de i forordningens artikel 1 omhandlede analyser; den første liste er nu udarbejdet og bør vedtages;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Bilaget til denne forordning indeholder listen over de referencemetoder, som finder anvendelse for de i artikel 1 i forordning (EF) nr. 2721/95 omhandlede analyser.

Artikel 2

Denne forordning træder i kraft den 1. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 283 af 25. 11. 1995, s. 7.

BILAG

LISTE OVER REFERENCEMETODER EFTER FORORDNING (EF) Nr. 2721/95

Gældende fra den 1. oktober 1996

min. = minimum, max. = maksimum, bilag = bilag til den nævnte forordning, r = repeterbarhed, R = reproducerbarhed, A = udseende, F = lugt og smag, C = konsistens, M.S. = medlemsstat, IDF = International Dairy Federation, ISO = Den Internationale Standardiseringsorganisation, IUPAC = International Union of Pure and Applied Chemistry, ADPI = American Dairy Products Institute, SMP = skummetmælkspulver

>TABELPOSITION>

>TABELPOSITION>

Fodnoter til listen over EU-referencemetoder

Fodnote 1: Mælkefedtisolering som beskrevet i IDF-standard 6B:1989 (beskyttelse mod lys).

Fodnote 2: Der er ikke etableret nogen referencemetode.

Fodnote 3: Prøverne tilberedes efter IDF-standard 122B:1992 eller efter IDF-standard 73A:1985.

Fodnote 4: Inkubering i 48 timer ved 55 °C.
KOMMISSIONENS FORORDNING (EF) Nr. 1838/96 af 24. september 1996 om fastsættelse for perioden 1996/97 af de koefficienter, der gælder for korn, som eksporteres i form af Scotch Whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Det Forenede Kongeriges oplysninger, for så vidt angår perioden fra 1. januar til 31. december 1995, var den gennemsnitlige lagringsperiode otte år for Scotch Whisky; koefficienterne for perioden fra 1. juli 1996 til 30. juni 1997 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1996/97;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1996 til 30. juni 1997 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Det Forenede Kongerige til fremstilling af Scotch Whisky, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 1837/96 af 24. september 1996 om fastsættelse for perioden 1996/97 af de koefficienter, der gælder for korn, som eksporteres i form af Irish Whiskey

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

I artikel 4, stk. 1, i forordning (EØF) nr. 2825/93 er det fastsat, at restitutionen ydes for de mængder korn, som den restitutionsberettigede har anbragt under kontrol og destilleret, multipliceret med en koefficient, der fastsættes hvert år for hver af de pågældende medlemsstater; koefficienten udtrykker for de pågældende alkoholholdige drikkevarer forholdet mellem de samlede eksporterede mængder og de samlede markedsførte mængder af den pågældende alkoholholdige drikkevare på grundlag af den konstaterede tendens i udviklingen af disse mængder i det antal år, der svarer til den gennemsnitlige lagringsperiode for den pågældende alkoholholdige drikkevare; på grundlag af Irlands oplysninger, for så vidt angår perioden fra 1. januar til 31. december 1995, var den gennemsnitlige lagringsperiode seks år for Irish Whiskey; koefficienterne for perioden fra 1. juli 1996 til 30. juni 1997 bør derfor fastsættes;

ifølge artikel 10 i protokol nr. 3 til aftalen om Det Europæiske Økonomiske Samarbejdsområde (3) må der ikke ydes restitutioner ved eksport til Liechtenstein, Island og Norge; der skal derfor i henhold til artikel 7, stk. 2, i forordning (EØF) nr. 2825/93 tages hensyn hertil ved beregningen af koefficienten for perioden 1996/97;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For perioden fra 1. juli 1996 til 30. juni 1997 fastsættes de i artikel 4 i forordning (EØF) nr. 2825/93 nævnte koefficienter, der anvendes på det korn, som medgår i Irland til fremstilling af Irish Whiskey, som angivet i bilaget.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 1 af 3. 1. 1994, s. 1.

BILAG

>TABELPOSITION>
RÅDETS FORORDNING (EF) Nr. 1853/96 af 24. september 1996 om ændring af forordning (EF) nr. 3088/95 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører Polens flag

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I overensstemmelse med artikel 124 i tiltrædelsesakten af 1994 forvaltes de fiskeriaftaler, Kongeriget Sverige har indgået med tredjelande, af Fællesskabet;

ved forordning (EF) nr. 3088/95 (2) er der for 1996 tildelt fartøjer, der fører Polens flag, fangstkvoter i Fællesskabets farvande;

efter proceduren i artikel III i fiskeriaftalen af 1. februar 1978 mellem Kongeriget Sverige og Republikken Polen har Fællesskabet ført yderligere konsultationer vedrørende de gensidige fiskerirettigheder for 1996, der har resulteret i, at Polen har fået tildelt 130 tons torsk;

Rådet skal fastsætte de særlige betingelser, der skal gælde for sådanne fartøjer -

UDSTEDT FØLGENDE FORORDNING:

Artikel 1

I bilag I til forordning (EF) nr. 3088/95 erstattes skemaet vedrørende polske fangstkvoter for 1996 i Sveriges fiskerizone af skemaet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. september 1996.

På Rådets vegne

E. FITZGERALD

Formand

(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.

(2) EFT nr. L 330 af 21. 12. 1995, s. 99.

BILAG

Polens fangstkvoter for 1996

>TABELPOSITION>
RÅDETS FORORDNING (EF) Nr. 1852/96 af 24. september 1996 om ændring af forordning (EF) nr. 3089/95 om fordeling for 1996 mellem medlemsstaterne af fangstkvoter for fartøjer, der udøver fiskeri i de polske farvande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 124 i tiltrædelsesakten af 1994 forvaltes de fiskeriaftaler, Kongeriget Sverige har indgået med tredjelande, af Fællesskabet;

ved forordning (EF) nr. 3089/95 (2) blev der for 1996 fordelt fangstkvoter mellem medlemsstaterne for fartøjer, der udøver fiskeri i de polske farvande;

efter proceduren i artikel III i fiskeriaftalen af 1. februar 1978 mellem Kongeriget Sverige og Republikken Polen har Fællesskabet ført yderligere konsultationer om de gensidige fiskerirettigheder for 1996, der har resulteret i, at Fællesskabet har fået tildelt 150 tons torsk;

for at sikre en effektiv forvaltning af fangstmulighederne i de polske farvande bør denne mængde i overensstemmelse med artikel 8 i forordning (EØF) nr. 3760/92 fordeles mellem medlemsstaterne ved hjælp af kvoter -

UDSTEDT FØLGENDE FORORDNING:

Artikel 1

I bilaget til forordning (EF) nr. 3089/95 erstattes skemaet vedrørende fordelingen af Fællesskabets fangstkvoter for 1996 i de polske farvande af skemaet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. september 1996.

På Rådets vegne

E. FITZGERALD

Formand

(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.

(2) EFT nr. L 330 af 21. 12. 1995, s. 106.

BILAG

>TABELPOSITION>
KOMMISSIONENS FORORDNING (EF) Nr. 1870/96 af 26. september 1996 om indstilling af fiskeri efter lodde fra fartøjer, som fører en medlemsstats flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3079/95 af 21. december 1995 om fordeling for 1996 af Fællesskabets fangstkvoter i grønlandske farvande (3), fastsætter kvoter for lodde i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af lodde i farvandene i ICES område V, XIV (grønlandske farvande), taget af fartøjer, som fører en medlemsstats flag eller er registreret i en medlemsstat, nået den for 1996 tildelte kvote -

UDSTEDT FØLGENDE FORORDNING:

Artikel 1

Fangsterne af lodde i farvandene i ICES område V, XIV (grønlandske farvande) fra fartøjer, der fører en medlemsstats flag, eller er registreret i en medlemsstat, må antages at have opbrugt den kvote, der er tildelt Fællesskabet for 1996.

Fiskeri efter lodde i farvandene i ICES område V, XIV (grønlandske farvande) fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. september 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 64.
KOMMISSIONENS FORORDNING (EF) Nr. 1998/96 af 18. oktober 1996 om ændring af forordning (EF) nr. 1558/96 om visse overgangsforanstaltninger for så vidt angår importindgangspriser for visse frugter og grøntsager med oprindelse i de associerede lande i Centraleuropa

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 1193/96 (2), særlig artikel 3, stk. 1, og

ud fra følgende betragtninger:

Ved Kommissionens forordning (EF) nr. 1558/96 (3), ændret ved forordning (EF) nr. 1898/96 (4), nedsattes indgangspriserne midlertidigt for pærer og blommer til forarbejdning med oprindelse i de associerede lande i Centraleuropa; denne nedsættelse finder anvendelse på blommer og pærer, der anvendes til fremstilling af et af de produkter, der er nævnt i artikel 1, stk. 1, i Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (5), senest ændret ved Kommissionens forordning (EF) nr. 2314/95 (6); nedsættelsen bør imidlertid også omfatte de nævnte frugter, når de er bestemt til fremstilling af alkoholholdige drikkevarer;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Artikel 3 i forordning (EF) nr. 1558/96 affattes således:

»Artikel 3

De produkter, der er nævnt i bilaget, og som anvendes til fremstilling af et af de produkter, der er anført i artikel 1, stk. 1, i Rådets forordning (EØF) nr. 426/86 (1), og et af produkterne under toldposition 2206 og 2208, anses for at være bestemt til forarbejdning i den i artikel 1, stk. 1, omhandlede betydning.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

På anmodning fra de berørte parter anvender de ansvarlige myndigheder imidlertid artikel 1 fra den 4. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 161 af 29. 6. 1996, s. 1.

(3) EFT nr. L 193 af 3. 8. 1996, s. 10.

(4) EFT nr. L 250 af 2. 10. 1996, s. 4.

(5) EFT nr. L 49 af 27. 2. 1986, s. 1.

(6) EFT nr. L 233 af 30. 9. 1995, s. 69.
KOMMISSIONENS FORORDNING (EF) Nr. 1985/96 af 16. oktober 1996 om fastsættelse af Fællesskabets produktionspriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan og Marokko (1), senest ændret ved forordning (EF) nr. 539/96 (2), særlig artikel 5, stk. 2, litra a), og

ud fra følgende betragtninger:

Efter artikel 3 i forordning (EØF) nr. 4088/87 fastsættes Fællesskabets produktionspriser for enkelt- (standard) og mangeblomstrede (spray) nelliker og stor- og småblomstrede roser, der anvendes i perioder på to uger, to gange om året, inden den 15. maj og inden den 15. oktober; efter artikel 1 i Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen med indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko (3), senest ændret ved forordning (EØF) nr. 2917/93 (4), bestemmes priserne for roser på grundlag af gennemsnittet af de daglige noteringer, der er konstateret for ledesorter af kvalitetsklasse I i de foregående tre år på de markeder, der er repræsentative for produktionen; for nelliker fastsættes disse priser på samme betingelser for typerne standard og spray; noteringer, der afviger 40 % og derover fra den gennemsnitlige notering, der er konstateret på samme marked i den samme periode i de foregående tre år, indgår ikke i bestemmelsen af gennemsnittet;

Fællesskabets produktionspriser i perioder på to uger til 1. juni 1997 bør bestemmes på grundlag af oplysninger fra medlemsstaterne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

Fællesskabets produktionspriser for stor- og småblomstrede roser og enkelt- (standard) og mangeblomstrede (spray) nelliker, som omhandlet i artikel 3 i forordning (EØF) nr. 4088/87, i perioder på to uger fra 4. november 1996 til 1. juni 1997 er fastsat i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 382 af 31. 12. 1987, s. 22.

(2) EFT nr. L 79 af 29. 3. 1996, s. 6.

(3) EFT nr. L 72 af 18. 3. 1988, s. 16.

(4) EFT nr. L 264 af 23. 10. 1993, s. 33.

BILAG

Fælles produktionspriser

>TABELPOSITION>
KOMMISSIONENS FORORDNING (EF) Nr. 1990/96 af 17. oktober 1996 om ændring af forordning (EØF) nr. 3536/91 om fastsættelse af fristen for indlagring af skummetmælkspulver, der sælges i henhold til forordning (EØF) nr. 3398/91

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 7, stk. 5, og

ud fra følgende betragtninger:

Ved Kommissionens forordning (EØF) nr. 3536/91 (3), senest ændret ved forordning (EF) nr. 995/95 (4), er den mængde skummetmælkspulver, der udbydes til salg, begrænset til den mængde, der blev indlagret før den 1. juni 1994;

under hensyntagen til den mængde, der fortsat er til rådighed, og til markedssituationen bør nævnte dato ændres til den 1. april 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 1 i forordning (EØF) nr. 3536/91 ændres »den 1. juni 1994« til »den 1. april 1996«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 335 af 6. 12. 1991, s. 8.

(4) EFT nr. L 101 af 4. 5. 1995, s. 14.